**REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 112-03/25-01/011**

**URBROJ: 2133-14-02/01-25-1**

**Plaški 03. srpanj 2025.**

Na temelju Odluke o financiranju Ministarstva rada, mirovinskog sustava, obitelji i socijalne politike (KLASA: 984-01/23-01/29, URBROJ: 524-07-02-01-01/1-24-26 od 07. ožujka 2024. godine), Ugovora o dodjeli bespovratnih sredstava za projekte koji se sufinanciraju iz Europskog socijalnog fonda plus, Operativnog programa Učinkoviti ljudski potencijali 2021.-2027. „Zaželi – prevencija institucionalizacije“, Broj poziva: SF.3.4.11.01, Kodni broj Ugovora: SF.3.4.11.01.0301 od 22. ožujka 2024. godine i članka 53. Statuta Općine Plaški  („Glasnik Karlovačke županije“, broj 41/23), općinski načelnik Općine Plaški raspisuje:

**JAVNI POZIV**

**za prijam u radni odnos na određeno vrijeme u Općini Plaški za potrebe provedbe aktivnosti u sklopu projekta „ ZAŽELI za Plaški“**

**Radno mjesto – radnik/ca za pomoć u kući starijim osobama**

* Raspisuje se Javni poziv za prijem u radni odnos na određeno vrijeme u Općini Plaški za potrebe provedbe aktivnosti u sklopu Projekta „ZAŽELI za Plaški”

**Broj traženih radnika:** 1 osoba

**Vrsta zaposlenja:** na određeno vrijeme, zamjena do povratka radnice s bolovanja

**Radno vrijeme i plaća:** puno radno vrijeme. Plaća radnika minimalna je plaća propisana  Zakonom o minimalnoj plaći („Narodne novine”, broj 118/18, 120/21 i 152/24) i Uredbom o visini minimalne  plaće za 2025. godinu („Narodne novine“, broj 124/24)

**Mjesto rada:** poslovi će se obavljati na području općine Plaški

**Opis poslova:** pružanje usluge potpore i podrške u svakodnevnom životu starijim osobama i osobama s invaliditetom koje uključuje:

* Podjelu paketa potrepština
* Organiziranje prehrane (pomoć u pripremi obroka, pomoć u nabavi hrane i dr.) i /ili
* Obavljanje kućanskih poslova (pranje posuđa, pospremanje stambenog prostora, donošenje vode, ogrijeva i slično, organiziranje pranja i glačanja rublja, nabava lijekova i drugih potrepština i dr.) i/ili
* Održavanje osobne higijene (pomoć u oblačenju i svlačenju, u kupanju i obavljanje drugih higijenskih potreba i dr.) i/ili
* Zadovoljavanje drugih svakodnevnih potreba
* **Kandidati moraju ispunjavati slijedeće uvjete za prijem u radni odnos**: punoljetnost
* **Prijavi na Javni poziv kandidati su dužni priložiti:**
* Prijavu za posao – Obrazac 1 (*može se preuzeti na stranicama Općine Plaški*[www.plaski.hr](http://www.plaski.hr) *ili osobno u prostorijama Općine – 143. domobranske pukovnije 16, 47304 Plaški*)
* Životopis
* Presliku osobne iskaznice
* Presliku dokaza o završenoj školi
* Dokaz o radnom iskustvu (*elektronički zapis ili potvrda izdana od Hrvatskog zavoda za mirovinsko osiguranje*)
* Vlastoručno potpisanu Privolu kandidata o prihvaćanju javne objave podataka kandidata prijavljenog na Javni poziv – Obrazac 2 (*može se preuzeti na stranicama Općine Plaški*[www.plaski.hr](http://www.plaski.hr)    ili osobno u prostorijama Općine –*143. domobranske pukovnije 16, 47304 Plaški*)
* Isprave koje se prilažu u neovjerenoj preslici potrebno je prije potpisivanja Ugovora o radu predočiti u izvorniku.
* **Podnošenje prijave:** sva dokumentacija iz ovog Javnog poziva dostavlja se putem pošte ili osobno na adresu:

OPĆINA PLAŠKI,

143. domobranske pukovnije 16,

47304 Plaški

s naznakom:

Za javni poziv – „ZAŽELI  za Plaški“

Dokumentaciju je potrebno dostaviti zaključno s **14. srpanj 2025. godine**

* **Nepravovremene i nepotpune prijave neće se razmatrati.**Osoba koja nije podnijela pravodobnu i urednu prijavu ili ne ispunjava formalne uvjete iz javnog poziva, ne smatra se kandidatom prijavljenim na poziv.

Natječaj će biti objavljen na internetskoj stranici Općine Plaški, [www.plaski.hr](http://www.plaski.hr) i na Oglasnoj ploči Općine Plaški.

Kandidati će o rezultatima javnog poziva biti obaviješteni u zakonskom roku.

**OPĆINSKI NAČELNIK**

 **Pero Damjanović**